184.

Glavne spremembe organizacijske sheme in upravljanja Parlamenta so povzete v spodnji preglednici. Preglednica 19 Prestrukturiranje generalnega sekretariata v letu 2015 Generalni direktorat Prestrukturiranje in posodobitev GD PRES Predsedstvo Več vodstvenih položajev, ki so bili iz različnih razlogov (premestitev, odhod v pokoj ipd.) v letu 2014 nezasedeni, je bilo v letu 2015 zapolnjenih. Tako so bili imenovani novi direktor za zakonodajne akte, novi vodja enote za upravljanje poslancev, novi vodja enote za dejavnosti poslancev in novi vodja enote za protokol. GD IPOL Notranja politika Leta 2015 sta bila ustanovljena dva nova sekretariata: — z glasovanjem na plenarnem zasedanju 2. decembra je bil ustanovljen sekretariat odbora TAXE 2; — z glasovanjem na plenarnem zasedanju 17. decembra pa je bil ustanovljen sekretariat Preiskovalnega odbora za meritve emisij v avtomobilskem sektorju (EMIS). GD EXPO Zunanja politika Daljše obdobje v letu 2015 so bila nezasedena tri od štirih direktorskih delovnih mest, zato so bili trije vodje oddelkov vršilci dolžnosti direktorjev in so zasedali oba položaja. GD EPRS Služba za parlamentarne raziskave Služba za upravljanje publikacij in uredništvo je oktobra postala polnopravni oddelek in je zdaj poleg dosedanjih zadolžitev prevzela tudi napredno načrtovanje publikacij po vsem GD. V skladu s sporazumom o sodelovanju med Parlamentom ter Ekonomsko-socialnim odborom in Odborom regij je bilo v kadrovskem načrtu Parlamenta ustvarjenih približno 80 delovnih mest. V letu 2014 in januarja 2015 sta bila uspešno opravljena prvi in drugi val premestitev, med katerima je bilo premeščenih 42 uradnikov, od katerih je bilo 37 dokončno premeščenih v Parlament. Tretji val premestitev se je začel 1. oktobra 2015 in zadeva 12 uradnikov, od katerih bo 11 dokončno premeščenih v Parlament. Kar zadeva pogodbene uslužbence, je bilo od 40 sprva načrtovanih zaposlitev uresničenih 31. GD COMM Komuniciranje V okviru Direktorata za odnose z državljani sta bila ustanovljena dva nova oddelka: — Oddelek za evropski mladinski dogodek, pristojen za organizacijo bližajočega se dogodka v letu 2016 in bodočih dogodkov; — Oddelek za usklajevanje strategije glede obiskovalcev, pristojen za usklajevanje storitev za obiskovalce in izvajanje nove strategije glede obiskovalcev. Novi kadrovski viri niso predvideni. GD PERS Osebje Oddelek za zaposlovanje je bil v začetku leta 2015 razdeljen na dva ločena oddelka, pri čemer je prvi zadolžen za uradnike in začasno osebje, drugi pa za pogodbene uslužbence, akreditirane parlamentarne pomočnike in praktikante. Delovati je začela delovna skupina, ki je bila decembra 2014 ustanovljena v sklopu GD za kadrovske zadeve in naj bi povečala učinkovitost organizacije dela. GD INLO je na GD PERS prenesel upravljanje športnega centra v Bruslju. GD INLO Infrastruktura in logistika Leto 2015 je bilo zaznamovano z upokojitvijo generalnega direktorja 30. aprila, njegove dolžnosti pa je kot vršilka dolžnosti prevzela direktorica za logistiko. Predsedstvo je na seji 23. novembra 2015 potrdilo imenovanje z začetkom veljavnosti 1. decembra. 1. decembra 2015 je bil ustanovljen oddelek za komuniciranje in priključen direktoratu za vire. GD INTE Tolmačenje in konference Večja sprememba za GD ob začetku postopka je bila zamenjava generalnega direktorja. Ustanovljena je bila nova svetovalna funkcija za utrditev sekretariata za novega generalnega direktorja, 1. decembra 2015 pa je bil ustanovljen nov Oddelek za strategijo, ki je neposredno podrejen generalnemu direktorju. Po začetku veljavnosti Lizbonske pogodbe in novih kadrovskih predpisov se naloge tolmačenja izvajajo v okolju z zastarelimi delovnimi razmerami. Razprava o novih delovnih pogojih za tolmače in njihov razvoj sta potekala leta 2014. Na začetku postopka poročanja sta se obe pogajalski strani, tj. predstavniki uprave in predstavniki tolmačev, zaposlenih v Parlamentu, dogovorili o osnutku novih pogojev. Vendar so tolmači, zaposleni v Parlamentu, na glasovanju zavrnili te nove pogoje. Koristi, ki naj bi predvidoma izhajale iz uvedbe novih delovnih pogojev za tolmače, in priložnosti za povečanje konkurenčnosti kot ponudnika storitev tolmačenja Odboru regij ter Evropskemu ekonomsko-socialnemu odboru, zato niso bile dosežene. Ob koncu postopka je generalni sekretar začel razprave z GD INTE oziroma s tolmači, zaposlenimi v tem GD, o procesu za vzpostavitev nove sheme za organizacijo tolmaškega dela. GD FINS Finance Služba za proračun in preverjanje se je preoblikovala v Oddelek za proračun in preverjanje. Imenovanje vodje oddelka bo zaključeno v letu 2016. Oktobra 2015 je bil ustvarjen portal za poslance EP kot nova storitev v okviru Direktorata za finančne in socialne pravice poslancev (prim. odstavek 163 zgoraj). Osebje za novo storitev je bilo pridobljeno s prerazporeditvijo izkušene ekipe referentov iz treh oddelkov direktorata. GD za finance je marca 2015 dobil pooblastilo generalnega sekretarja za predsedovanje delovni skupini o varnosti v okviru krizne enote, zlasti v zvezi z varnostjo zunanjih misij Parlamenta. GD ITEC Inovacije in tehnološka podpora Z odobritvijo reorganizacije enote za podporo ter služb za rešitve in metode je bilo dokončano prestrukturiranje dveh novih direktoratov DES in ESIO, ustanovljenih leta 2014 (sklep predsedstva z dne 14. aprila 2014). S tem sta povezana tudi predlagana reorganizacija Direktorata za izdajanje in distribucijo, ki je bila generalnemu sekretarju predložena pomladi 2015 (in odobrena v začetku leta 2016), ter oblikovanje enote za inovacije v Direktoratu za inovacije in vire. Postopek internalizacije se je nadaljeval z delovnimi mesti iz leta 2013 in 2014 ter v skladu s sklepi političnih in proračunskih organov institucije. Ob koncu postopka za leto 2015 je bilo 85 % delovnih mest iz kadrovskega načrta zasedenih ali enakovredno zapolnjenih. GD SAFE Varovanje Tri od štirih nezasedenih delovnih mest vodje enote so bila zapolnjena, in sicer mesti vodje enote za varnost in varovanje v Strasbourgu in Luxembourgu (DIR A) ter mesto vodje za požarno varnost v Luxembourgu (DIR B). Zapolniti je treba še dva vodilna položaja, in sicer mesto vodje za požarno varnost v Strasbourgu ter vodje enote za varnost in varovanje v Bruslju. 20 uradnikov AST, odgovornih za usklajevalne naloge, je bilo zaposlenih prek natečajev EPSO in usposobljenih za potrebe institucije. Ta delovna mesta, predvidena v proračunu za leto 2011, so doslej zasedali pogodbeni uslužbenci FGIII, prav tako izbrani v sklopu natečaja EPSO. Akcijski načrt, sprejet leta 2012, za tretjo in končno fazo postopka internalizacije predvideva, da se v letu 2015 zaposli 165 varnostnih uslužbencev (pogodbe GFI). Zaposlitve so bile opravljene v prvi polovici leta 2015. K temu se prišteje še zaposlitev dodatnih 20 pogodbenih uslužbencev, saj se je povečalo območje, ki ga je treba varovati.